《江门早春》
明代·黄泰

阴云漠漠暗斜晖，人在高楼未可归。溪树乍含新雨露，山川空对旧柴扉。

孤村岁暮千寻梦，一客江春百事违。尊酒莫辞阮籍饮，海门风急柳烟微。

作者简介：黄泰，字伯亨。南海人。篪第三子。明宪宗成化十三年（一四七七年）举人。初授宜黄令，寻转山东理问，告归养。事见清温汝能《粤东诗海》卷一六。